बाघचाल नेपालको आफ्नो मौलिक खेल हो , जुन बर्षौ देखि हाम्रा हजुरबुबा, बुबाहरुले खेल्दै आउनुभएको छ _ थकाई लाग्दा, घाम ताप्दा, जमघट हुँदा , जहाँ पनि दुईजना बीच खेल्न सकिने यस बाघचाल आफैमा रमाइलो त छदै छ, बौद्धिक कसरत पनि उत्तिकै पर्छ _ जुवा-तास वा अन्य केहिमा समय फाल्नु भन्दा बाघ र बाख्राको यस थुन-छेकमा हाम्रा अग्रजले मनोरंजन देखेका थिए _ खेल्नलाई कुनै महँगो सामग्री जुटाउनु परेन, औपचारिकता निभाउनु परेन ; २० ओटा साना ढुंगालाई बाख्रा मान्यो , ४ ओटा अलि ठुला लाई बाघ मान्यो …. अनि सुरु हुन्छ बाघ र बाख्राबिचको खेल चारकोठे घेरोभित्र _ यसमा चेस जस्तो राजा-रानी, ऊँट, हात्ती सबै जुटाईरहन परेन _ खेलका नियम सरल अनि स्पष्ट छन् _
